b'\n_START_ARTICLE_\nInternational Watch Company\n_START_PARAGRAPH_\nInternational Watch Co. (poznana tudi kot IWC) je \xc5\xa1vicarski proizvajalec presti\xc5\xbenih mehanskih ur. _NEWLINE_Proizvodnja ur se nahaja v severo-zahodnem delu \xc5\xa0vice v mestecu Schaffhausen. Podjetje IWC je \xc4\x8dlan \xc5\xa0vicarske federacije za ure. IWC-jevo geslo Probus Scafusia (latinsko = dobro in solidno delo iz Schaffhausna), je bilo definirano leta 1903, kot uradni moto dru\xc5\xbebe.\n_START_SECTION_\nZgodovina\n_START_PARAGRAPH_\nLeta 1868 je ameri\xc5\xa1ki in\xc5\xbeenir in urar Florentine Ariosto Jones zasnoval tovarno v severo-zahodnem delu \xc5\xa0vice. Do takrat so bile vse urarske manufakture locirane prete\xc5\xbeno v francosko govore\xc4\x8dem delu \xc5\xa0vice. V mestu Schaffhausen je s pomo\xc4\x8djo hidroelektrarne izkoristil tok reke Ren in odprl proizvodnjo ur.'